**Tagduda Tazzayrit Tamagdayt Taɣerfant**

الجمهوريــــــــة الجزائريــــــة الديمقراطيـــــة الشعبيـــــة

**République Algérienne Démocratique et Populaire**



وزارة التعليــم العالــي والبحــث العلمــي

جامعــة بجايــة

كليـــــة الآداب واللغـــــات

أبـــوداو

**قســم اللغــة والثقافــة الأمازيغيــة**

Aɣlif n UselmedUnnig d TagmiTussnant

Tasdawit n Bgayet

Tamezdeyt n Tsekliwin d Tutlayin

Abudaw

Tasga n Tutlayt d Yidles n Tmaziɣt

Ministère de l’Enseignement Supérieuret de la Recherche Scientifique

Université de Bejaia

Faculté des Lettres et des Langue**s**

Aboudaou

**D**épartement de **L**angue et **C**ulture **A**mazighes

# Aboudaou

Tél. : Tél : 034/22/15/42

Fax : Fax : 034 /22/15/47

***Aswir : Master I LVA***

***Almud : Asmeskel asnalɣaseddasen***

***Lal n ulmud : Ourida AISSOU***

Aseggas asdawan : 2022/2023

**Agbur**

**\* Awal ɣef usmeskel gar tantaliwin deg uswir n talɣa**

**I) Tasnalɣa n wawal**

1) **Tasnalɣa tanemyagt *(morphologie verbale)***

1.1) Amatar udmawan

1.2) Amaɣun

1.3) Tasnalɣa n tzelɣiwin (tazelɣa n wurmir, tazelɣa n tibawt, tazelɣa n tnila

2) **Tasnalɣa tanisemt *(morphologie nominale)***

2.1) Allalen n usileɣ (amḍan/addad)

2.2) Arbib ameskan

3) **Tasnalɣa n yimqimen (morphologie des pronoms)**

3.1) Imqimen udmawanen (ilelliyen/iwsilen)

3.2) Imqimen irudmawanen (imeskanen/imattaren/imassaɣen/irbuda)

**II) Tasnalɣa n wuddus (morphologie positionnelle)**

1. Amseḍfer n tecraḍ timezziyin
2. Asezwer d usegri n tecraḍ timezziyin
3. Aseǧhed n tecraḍ timezziyin

**Iswi n ulmud :** Anelmad ad yissin ad yeɛqel tisenfal yellan deg uswir i waken ad yissin ad yessemgired gar tmeslayin yemgaraden n tutlayt n tmaziɣt. Amgired neɣ tisenfal n tmeslayin n yiwet n tantala (Irjen, Awqas, Ɛemmuca) akked tsenfal n tmeslayin n tantaliwin yemgaraden (Taqbaylit, Tacawit, Tumẓabt, Tacelḥit akked Tmaheɣt). Tisenfal-a zemren ad deg uswit n wawal (amyag, isem akked yiferdisen n tjerrumt) am waken i ttilint deg wuddus (assaɣ n iseɣru n yimazzayen-is).

**Umuɣ n yidlisen i yesra unelmad deg ulmud-a**

* AISSOU (O.) ; 2007 : *Etude comparée de deux parlers  Kabyles (Parler d’Aokas & parler d’Irjen),* mémoire de magister de linguistique amazigh, sous la direction de Kamal NAIT-ZERRAD; Université A/Mira de Béjaia.
* BOUDJELLAL (M.) ; 2015 : *Contribution à la géographie linguistique du  berbère chaouïa, sous la direction du professeur Kamal NAIT ZERRAD, INALCO, CRB.*
* BOUKOUS (A.) 1991: Unité profonde et diversité de surface de la phonologie du tamazight, *in Unité et diversité de tamazight, tome I, PP. 15-31.*
* BOUKOUS (A.) ; 2005 : Un héritage colonial à revisiter : La dialectologie amazighe, *in STUDI* MAGREBINI, vol III, PP.119-129.
* CHAKER (S.); 1983 : *Un parler berbère d’Algérie (Kabylie*), Université de Provence ; présentée devant l’université de Paris V le 16 Décembre 1978.
* CHAKER (S.); 1995: « Dialecte – », *in encyclopédieberbère,* XV, EDISUD, Paris, p 2291-2295.
* CHAKER (S.) ; 1998 : Géographie linguistique, *in Encyclopédie berbère XX*, P 3060.
* DURAND (O.) ; 1991 : « L’enchevêtrement des parlers berbères », *in Revue Sart Oriental* LXV. N3-4, p 185-194.
* EL MOUNTASSIR (A.); 2009 : « Vers une convergence progressive des variétés dialectales amazighes », *in Asinag, NO 03, pp. 89-96.*
* GALAND (L.) ; 1953 : « La phonétique en dialectologie berbère »; *in ORBIS, II, 1, pp. 225-233.*
* GENEVOIS (H.) ; 1955 : *Ait Mbarek-Notes d’enquête linguistique sur un village des Beni-Smail de Kerrata (Constantine),* FDB N 49, Fort National.
* GUERRAB (S.) ; 2014 : *Analyse dialectométrique des parlers berbères de Kabylie,* sous la direction du professeur Kamal NAIT ZERRAD, INALCO, CRB.
* HASSANI (S.) ; 2008 : *Description et comparaison de la variation morphologique entre trois parlers berbères (kabyles) : le parler d’Ait yahia Moussa et deux de Azouza et d’Aokas ,* mémoire de magister de linguistique amazigh, sous la direction de Nora TIGZIRI; Université Mouloud Mammeri de Tizi-Ouzou.
* LAFKIOUI (M.) ; 2007 : « Atlas Linguistique des variétés berbères du Rif », *in BERBER STUDIES volume 16.*
* LOUNISSI (S.) ; 2010 : *Etude de géographie linguistique Chaouia sur les plans phonético-phonologique et lexical*, mémoire de magister de linguistique amazigh, sous la direction de Nora TIGZIRI; Université Mouloud Mammeri de Tizi-Ouzou.
* MADOUI (Kh.) ; 1994 : *Contribution à la géographie linguistique de la petite Kabylie*, mémoire de magister de linguistique amazigh, sous la direction de CHAKER ; Université de Bejaia.
* NAHALI (DJ.) ; 2005 : *Etude comparative de deux parlers berbères d’Algérie, Ayt Mbarek (Kabylie) et Ayt Frah (Aurès)* mémoire de magister de linguistique amazigh, sous la direction de Malika HMED ZAID ; Université de Bejaia.
* NAIT-ZERRAD (K.) ; (2001- 2002) : « Esquisse d’une classification linguistique des parlers berbères »in *AM 8-9, Université de Francfort,BIBLID,* Pp. 389-412.
* NAIT-ZERRAD (K.) ; 2004 : Kabylie – « Dialectologie », *in encyclopédie berbère* N26, EDISUD, Paris, p 4067-4070.

**Asmeskel deg tesnalɣa *(la variation morphologique)***

Deg umur-a, ad d-nessukk tiṭ ɣef taggayin n wawal (amyag, isem akked yiferdisen n tjerrumt). D acu awal ad yili s telqey ɣef yiferdisen n umgired wala wid n umtawa. D acu-ten wudmawen-a n umgired? Aniti tisenfal i d-yufraren?

**1) Tasnalɣa tanemyagt**

Deg taggayt-a n wawal, ad d-nemmeslay ɣef umatar, ama d **amatar udmawan** ama d **umaɣun**. Sin akin, awal ad yili ɣef tzelɣiwin n wuddus anemyag (tazelɣa n wurmir, tazelɣa n tibawt d tzelɣa n tnila).

**1.1) Amatar udmawan:** d yiwet seg tecraḍ tigejdanin n umyag, imi ur yezmir ara ad yili umyag melba yes-s, temmal-d win ixedmen tigawt neɣ teḍra fell-as tigawt.

Amatar udmawan yebḍa, ilmend n taywalt ɣef **kraḍ**: Udem amezwaru (win yettmeslayen: *−***ɣ, n***−***),** udem wis sin (win iwumi nettmeslay: **t***−***ḍ, t***−***m, t***−***mt**) akked wudem wis kraḍ (win iɣef nettmeslay: *−***n,** *−***nt)**, yebḍa daɣen ilmend n wadeg-ines deg wuddus anemyag (amyezwer-ines d ufeggag) ɣef **kraḍ:**

* Izwiren : ***y****−***, *t****−*(ud.3)d ***n****−*(ud.1)
* Idfiren : *−****ɣ*** (ud.1) d *−****n,*** *−****nt*** (ud.3)
* Talɣa tugzimt : ***t****−****ḍ, t****−****m, t****−****mt*** (ud.2)
  + 1. **Amatar udmawan n umyag n tigawt**

Abeddel i d-yettilin gar tantaliwin d wa:

|  |  |  |  |
| --- | --- | --- | --- |
| Amḍan | Amatar udmawan | Tisenfal | Tantaliwin |
| Asuf | ***−ɣ*** | ***−x*** | Tamaziɣt n waṭlas alemmas, tacelḥit n Lezzayer d Ayt Tuzin deg Trifit |
| ***t−ḍ/ṭ*** | ***t−t***  ***t−d***  ***h−t*** | Tacelḥit d tmeslayin n Usammar n Bgayet deg Teqbaylit  Tacawit d Tɛemmuct deg Teqbaylit  Deg Bissa (Clef) |
| ***y/i−***  ***t−*** | ***ø***  ***h−*** | Deg tantaliwin merra  Deg Bissa (Clef) |
| Asget | ***n−***  ***t−m***  ***t−mt*** | ***ø***  ***h−m***  ***t−nt***  ***h−mt*** | Deg tantaliwin merra  Deg Bissa (Clef)  Tamaziɣt n waṭlas alemmas  Deg Bissa (Clef) |
| ***−n***  ***−nt*** | ***ø***  ***−nt*** | Deg tantaliwin merra  Irjen deg Teqbaylit |

**1.1.2) Imataren n umyag n tɣara**

Taseftit n yimyagen-a, deg kra n tmeslayin n tmaziɣt, temxalaf, **deg yizri kan,** llan 05 n yimataren, deg tsekka d **idfiren**. D acu, taseftit-a tuzzigt, ur tezdi ara timeslayin n tutlayt n tmaziɣt merra. Aṭas deg **tmeslayin n usammar n Bgayet** deg tantala taqbaylit, ur semgaradent ara gar tseftit n yimyagen n tigawt d wid n tɣara deg **yizri (Aissou, 2021) am tmeslayt n Bissa** (Genevois, 1973 : 40) akked tmeslayin n Lmerruk (Quitout, 1997 :99)**.** Llant tiyaḍ ideg temgarad tseftit-nsent (imyagen n tɣara deg yizri) ɣef tin n yimyagen imagnuyen :

* Tid ilan taseftit s yimataren uzzigen (idfiren), tuget n tmeslayin n tantala taqbaylit (Nait Zerrad, 2001 : 88), ad d-nebder d amedya tameslayt Irjen (Chaker, 1983: 114) akked tmeslayt Akfadou (A.IDIR, 2009: 76). Imataren-a d wi :

|  |  |
| --- | --- |
| Amḍan | Amatar udmawan |
| Asuf | ***−ɣ*** |
| ***−ḍ/ṭ*** |
| ***Ø***  ***−et*** |
| Asget | ***−it*** |

* + 1. **Imataren udmawanen n wanaḍ:** Talɣa n yimataren n wanaḍ tettili-d s yidfiren, ṭṭafaren dima afeggag, am deg uzenziɣ-a :

|  |
| --- |
| Anaḍ = afeggag (urmir/urmir ussid) + amatar udmawan |

Asuf:

udem2, amalay: Ø

udem2, unti: Ø

Asget:

udem2, amalay: ***−m/t/wt/ iw/ut***

udem2, unti: ***−mt/amt(tacelḥit)/met(tamaheɣt)/nt (tarifit)***

MD: amyag ruh, xdem

**Asuf:** amalay/unti: ruh, xdem;

**Asget:** amalay: ruhem/t, xedmem/t; unti: ruhemt, xedmemt.

**1.2) Amaɣun**

Amaɣun d talɣa tarudmawant n umyag d talɣa ur nettbeddil ara ilmend n wudem, tettbeddil kan ilmend n tmeẓra, s unamek –nniḍen, talɣa tarudmawant n umyag d amaɣun.

Amgired gar umaɣun d umyag yeftin yella deg umatar. Deg umaɣun, d arudmawan, yebḍa ilmend n ufeggag ɣef snat taggayin: amaɣun ilaw akked umaɣun ibaw, ẓer Nait Zerrad (2001:86).

* Talɣa n umaɣun ilaw tettili-d s usdukkel n umatar ilan talɣa tugzimt d ufeggag. D ayen ara d-nesken deg uzenziɣ-a :

|  |
| --- |
| **y/i** + afeggag (izri/urmir/urmir ussid + **n** |

* Talɣa n umaɣun ibaw tettili-d s usdukkel n umatar azwir ɣer ufeggag, am wakken i t-id-yeskanay uzenziɣ-a :

|  |
| --- |
| **n** + afeggag n yizri ibaw |

Aten-a kra n yimdyaten ɣef umaɣun ideg ara d-nessken taggayin-a :

**Amaɣun ilaw**

- Argaz **ye**čča**n/**ara **ye**čče**n**/**i**ttette**n**, (asuf, amalay); tameṭṭut **ye**čča**n/**ara **ye**čče**n**/**i**ttette**n** (asuf, unti);

- Irgazen **ye**čča**n/**ara **ye**čče**n**/**i**ttette**n** (asget, amalay) ; tilawin **ye**čča**n/**ara **ye**čče**n**/**i**ttette**n** (asget, unti).

**Amaɣun ibaw**

- Argazur **n**ečči; tameṭṭut ur **n**ečči;

- Irgazen ur **n**ečči; tilawin ur **n**ečči.

Amatar n umaɣun yettbeddil daɣen ilmend n taggayt n umyag, ma d amyag n tigawt neɣ n tɣara, is sin yid-sen lan snat n talɣiwin i yal taggayt, ẓer Chaker (1978:119):

- Amyag n tigawt: ilaw: ***y/i---n*** akked ibaw: ***n---;***

- Amyag n tɣara: ilaw: ***---n*** akked ibaw: ***n---***

Deg tantala tacelḥit (ẓer Justinard, 1914:14), tarifit akked Ayt Zeɣruccen deg tmaziɣt n waṭlas alemmas (ẓer Rénésio, 1932: 64 d Bentolila, 1981:174), amaɣun d talɣa tarudmawant, d tarmeskilt, ur tettbeddil la ilmend n wudem, la ilmend n tewsit, la ilmend n umḍan, la ilmend n tsekka, la ilmend n tilawt akked tibawt. Tasekka-ya tla kan yiwet n talɣa tusbikt: y/i---n;

|  |
| --- |
| **Amaɣun= y/i + afeggag** (izri, izri ibaw, urmir, urmir ussid) **+ n** |
|  |

* Deg teznatit, amaɣun yettbeddil ilmend n tewsit : y---n i umalay akked y---nt i wunti, d ayen ara d-nesken deg yimedyaten-a :
* *Ugid i* ***y****ecce****n*** (amalay, asuf);
* *Tameṭṭuṭ i* ***y****ecce****n*** (unti, asuf);
* *Iwdan i* ***y****ecce****n*** (amalay, asget)
* *Tisednan i* ***y****ecce****nt*** (unti, asget)
* Deg tmaheɣt amaɣun yetbeddil ilmend n tewsit akked umḍan : ***y---n*** i umalay, asuf; ***t---t*** i wunti asuf; ***y---nin*** i usget (amalay akked wasuf), d ayen ara d-nessegzi deg yimeyaten-a:
* *Ales wa* ***y****ulaɣe****n*** *“argaz yelhan”; amγid wa* ***i****ccaḍe****n****;*
* *Tameṭ ta* ***t****ulaɣe****t*** *“tameṭṭut yelhan” tamγidt ta* ***t****eccaḍe****t****;*
* *Iselsa wi* ***y****ulaγ****nin****; imγad wi* ***i****ccaḍ****nin***
* *Timγad ti* ***i****ccaḍ****nin***
* Deg tcelḥit, amaɣun yettbeddil kan ilmend n umḍan (d tameskilt) : ***i---n*** i wasuf akked ***i---nin*** i usget, ur yettbeddil ara ilmend n tewsit, d ayen ara d-nessissen deg yimeyaten-a *:*

*- Argaz* ***i****ɛdel****n*** *“argaz yelhan”* (amalay, asuf);

*- Tamɣart* ***i****ɛedle****n****“tameṭṭut yelhan”* (unti, asuf);

*- Irgazen* ***i****ɛdel****nin*** *“irgazen yelhan”* (amalay, asget) ;

*- Timɣarin* ***i****ɛdel****nin*** *“tilawin yelhan”* (unti, asget)

1.2) **Asileɣ n wurmir ussid**

Am tuget n tantliwin n tutlayt n tmaziɣt, tarifit tbennu afeggag n wurmir ussid (talɣa tucriḍt) ɣef win n wurmir (talɣa tarucriḍt). Asileɣ-ines yettili-d s :

* Timerna n uzwir “tt-” : *Uf→****tt****uf ; zu→****tt****zu/****dd****zu* “seglef”; *ru→****tt****ru; if→****tt****if;adef→****tt****adef;*
* Tussda n tergalt n uẓar (ama d bu snat ama d bu kraḍ n tergalin): *krez → ke****r****rez; rni →re****n****n****i****/re****n****nu; rzu→ re****z****zu*
* Timerna n uzwir “tt---” d temlellit n teɣri/teɣra : *mmet→****tt****met****ta****, ens→****tt****n****u****s****a***
* Tussda n tergalt n uẓar d tmerna n teɣri/teɣra *: kel→k****ka****l, krez→k****a****r****r****ez/c****a****r****r****ez;*

Am tantaala taqbaylit, d amedya, deg trifit seg untag seg wurmir ɣer wurmir ussid (tussda n tergalt), yettbeddil ufeggag-nni. MD.

* *rwel→reggel/rewwel* deg teqbaylit→*ttrakkwal* deg trifit (ẓer Kossmann, 2000:62), asileɣ igmer-d tarrayin merra (timerna n uzwir+tussda n tergalt n uẓar+timerna n teɣra);
* *enɣ→ttnuɣ/naqq* deg teqbaylit→ *naqq* deg trifit, asileɣ s tussda n tergalt : ɣ→qq.

**1.3) Tasnalɣa n tzelɣiwin:** d tizelɣiwin i yeṭṭafaren uddus, dɣa nekni ad d-nemmeslay kan ɣef tid n wuddus anemyag, ula d nutenti iḥuza-tent usmeskel, ama gar tantaliwin n tutlayt n tmaziɣt ama gar tmeslayin n yiwet n tantala.

1.3.1) **Tazelɣa n wurmir**: Ma yella tuget n tantaliwin semrasent tazelɣa n wurmir ***« ad »*** akked tsenfal-ines ***« a, d, ara »*** yecban taqbaylit (ẓer Chaker, 1978: 120) tamaziɣt n waṭlas alemmas (ẓer Bentolila, 1981:146)***,***  tantala tacelḥit tessemras tazelɣa ***«ra »*** akked tsenfal-is ***« rad »*** ***« ara »*** akked ***« arad »*** (Hamek, 2021)***.***

- Deg kra n tmeslayin n tantala taqbaylit (tid n usammar n Bgayet), ɣer tama n tzelɣa ***« ad »***, ttbanent tiyaḍ, d ti: ***di***, ***i*** akked ***d.*** MD. ***Di*** *d-nerr ayen yettwakren; ɣedwa,* ***da*** *d-asen yinebgiwen/yinujiyen.*

Deg tantala tarifit, snat n tzelɣiwin n wurmir i yettusemrasen (ẓer Rénisio, 1932:63):

- Tazelɣa ***ad*** d tsenfelt-is ***“a”.*** MD. *Ad yaf;*

***-***Tazelɣa ***ɣa***. MD. *Yebda ittenneḍ-as, ur yuf manis* ***ɣa*** *yadef,* deg teqbaylit *“yebda yettḍewwir-as, ur yufi ansa ara yekcem* (Rénisio, 1932:189)*.*

**1.3.2)** **Tazelɣa n tibawt:** Ula d tazelɣa-ya d annar n usmeskel, yerza ama d timeslayin n yiwet n tantala ama d tid n tantaliwin yemgaraden n tutlayt n tmaziɣt. Ma neɛreḍ ad tent-nessismel, ilmend n wadeg-nsent deg wudduw anemyag, ad tent-nebḍu ɣef sin:

1- **Talɣiwin tugzimin**: Asmeskel ittḥaz ama d aferdis amezwaru ama d wis sin, gar talɣiwin-a, ad naf:

***- ur***—***ara*** *[u—ara](*deg tumur ameqqran n tmeslayin n tantala taqbaylit )***, ur***—***ani, ul***—***ula, ul***—***ani, ul***—***kra*** akked ***ul***—***ka*** (deg tmeslayin n usammar n temdint n Bgayet n tantala taqbaylit);

- ***ur***— ***ca*** deg tmaziɣt n waṭlas alemmas akked tcelḥit;

- ***ud***— ***ca****[u—ca, ud—c, u—c]* deg tmeslayin n tantala tacawit;

*-* ***ul—ci****,* ***ul—c***deg tenfusit (Calassanti Motylinski, 1898: 28);

*-* ***u—c*** deg Bissa (Genevois, 1973: 44).

2- **Talɣiwin tizwirin:** d tid i d-yettasen send uddus anemyag, gar-asent:

***- atḥa,*** deg kra n tmeslayin n tantala taqbaylit;

***- wel— , ul—*** deg tantala umẓabt; ***ul—, u—*** deg tneffusit (Calassanti Motylinski, 1898: 28).

***Wer —, ur—*** deg tmaheɣt.

**1.3.3) Tazelɣa n tnila:** Tazelɣa-ya tettwellih tigawt gar win yettmeslayen d win iwumi nettmeslay. Deg tantaliwin n tutlayt n tmaziɣt, llant snat:

- « ***d*** »: tigawt ɣer win yettmeslayen;

- « ***n*** »: tigawt ɣer win iwumi nettmeslay.

Ma yella timeslayin n usammar n Bgayet deg tantala taqbaylit akked tcelḥit semrasent tizelɣiwin-a n tnila is snat-nsent, llant kra n tmeslayin i yessemrasen anagar yiwet n tzelɣa n tnila: « ***d*** », tazelɣa tis snat « ***n*** » tejla. D ayen ara d-seknen yimedyaten-a.

* *Iruḥ-d* (ɣer wadeg n win yettmeslayen); *iruḥ* (adeg-iḍen), deg kra n tmeslayin n tantala taqbaylit;
* *Urri-d* (deg tcelḥit) → *uɣal-d* (deg umur ameqqran n teqbaylit) → *qqel-d* (deg usammar n bgayet);
* *Urri-n* (deg tcelḥit) → *uɣal-n* (deg kra n tmeslayin n teqbaylit) → *qqel-n* (deg usammar n bgayet);

Tizelɣiwin-a « ***d*** » d « ***n*** » tettbeddil talɣa-nsent deg wuddus anemyag mi ara asent-yezwar umqim awsil asemmad usrid, ttuɣalen d « ***id*** » akked « ***in*** » deg tuget n tmeslayin n tutlayt n tmaziɣt (Quitout, 1997: 140).

MD. yewwi-***d*** /yewwi-t-***id***; yewwi-***n***/yewwi-t-***in***.

Ma yella deg tuget n tmeslayin n tutlayt n tmaziɣt, tizelɣiwin-a n tnila ṭṭafarent iwsilen n wuddus anemyag ma llan, deg tmeslayin n usammar n Bgayet deg tantala taqbaylit keččment-d gar yiwsilen usriden akked yirusriden. (D ayen ara nẓer deg tesnalɣa n wuddus):

*- Yewwi-yas-t-****id*** (deg tuget n tmeslayin n tmaziɣt) → *Yewwi-yas-****d****-i/u(t)* (deg tmeslayin nusammar n Bgayet)*;*

- *Yewwi-ten-****id*** (deg tuget n tmeslayin n tmaziɣt) → *Yewwi-y-****d****-i/un* (deg tmeslayin nusammar n Bgayet)*;*

Deg tmeslayin n tantala tarifit, tella kan yiwet n tzelɣa n tnila, d tin ittwellihen tigawt ɣer win yettmeslayen, d tin n tiẓin “d”.

**2)** **Tasnalɣa tanisemt (morphologie nominale):** Ula d taggayt-a n wawal, yettḥaz-itt usmeskel, amgirad yettili-d ama deg talɣa n yisem, deg tecraḍ-ines timaranin (asileɣ n umḍan d waddad) ama deg wuddus anisem, deg tecraḍ-ines timazzayin (talɣiwin n urbib ameskan akked umqim n wayla)

**2.1)** **Allalen n usileɣ (tawsit/amḍan/addad):** yettili-d umgird deg usileɣ n usget d waddad amaruz gar tmeslayin n yiwet n tantala, ama gar tantaliwin n tutlayt n tmaziɣt.

**2.1.1) Tawsit:** Amgired yettili-d deg tyuga-nni n tewsit (amalay d wunti bnan ɣef yiwen n ufeggag), llan yismawen lan talɣa tucriḍt deg kra n tmeslayin neɣ tantaliwin, ur tt-lin deg tiyaḍ (yettbeddil ufeggag, dɣa lan kan assaɣ n tuzzuft: awtem/tawtemt).

* **Agmar/tagmart;**
* **Ayyis/tagmart**
* **Agmar/taɣelt deg tenfusit (Motylinski, 1898:07)**
* ***Ikerri*** (amalay) akked (awtem) →***tikerret*** (unti) akked (tawtemt) deg tmeslayt n Senhaǧa n Srayr deg tantala tarifit (Rénisio: 1932: 379);
* *Ikerri (amalay)→ø,* deg umur ameqqran n tmeslayin n tantala taqbaylit, tettusemras tuzzuft (tawtemt) *tixsi,* unti *tikerrit,* temmal-d acemmet;
  + 1. **Amḍan:** Ad naf asileɣ n usget n yiwen n yisem asuf, yemgarad seg tmeslayt ɣer tayeḍ am waken i yezmer ad yemgired seg tantala ɣer tayeḍ: d asget agensan (interne) deg kra n tmeslayt, d uffiɣ (êxterne) neɣ d urti (mixte) deg tmeslayt-nniḍen. MD :
* *Adrum* (asuf) → *idrumen, iderman, iderma; ṭṭaq→ ṭṭiqan, leṭwaq* (asget);
* *Taddart* (asuf) → *tuddar, tudrin* (asget);
* *Amger* (amur ameqqran n tmeslayin n teqbaylit) / *amjer* (kra n tmeslayin n usammar n Bgayet n teqbaylit, tacawit, tarifit)→ imegran (asget uffiɣ: i---n)/imejra (asget agensan: i---a);
* *Aẓru* (asuf) → *iẓra* (asget agensan : i—a) deg teqbaylit / *iẓerwan* (asget urti : aɣelluy n teɣri ‘u” d tmerna n “–wan”/ asget uffiɣ: timerna n tehrayt “—wan”) deg Trifit;
* *Aseggas* (asuf) →*iseggasen* (asget uffiɣ: i---n) deg teqbaylit/*iseggusa* (asget agensan : i—u-a) deg tcawit (ẓer Basset, 1961:146);

**2.1.3) Addad:** Ad naf ugar n yiwet n talɣa n waddad amaruz i yiwen n yisem, am waken i llan kra n yismawen ilan talɣa n waddad amaruz deg kra n tmeslayin neɣ tantaliwin, deg tiyaḍ d war addad (ur tettbeddil ara talɣa n yisem-nni). MD :

**-** *Addaynin* (ilelli) → ***u****ddaynin*, ***wa****ddaynin* (amaruz);

**-** *Taluft* (ilelli) → ***ta****luft* (war addad), ***t****luft* (amaruz);

**-** *Taɣaṭ* (ilelli) → ***ta****ɣaṭ* (war addad) deg tmeslayin n teqbaylit, ***t****ɣaṭ* deg tcawit*/****h****ɣaṭ* deg Bissa (amaruz)

**2.2)** **Arbib ameskan**: Deg taggayt-a daɣen asmeskel yerza snat tlufa: talɣa s timmad-is (talɣa tawezzlant akked talɣa taɣezzfant) akked ubeddel-ines ilmend n tewsit d umḍan n yisem uɣur yezdi. Ma yella deg tuget n tmeslayin n tutlayt n tmaziɣt d talɣa tarmeskilt (ulac amatawa d yisem uɣur yezdi la deg tewsit wala deg umḍan), deg kra n tmeslayin n tutlayt-a arbib ameskan d ameskil (ilmend n tewsit, ilmendn umḍan neɣ ilmend n tewsit akked umḍan).

**2.2.1) Arbib ameskan n tiẓin**: Aṭas n talɣiwin i yettusemrasen deg tmeslayin n tutlayt n tmaziɣt, ama gar tmeslayin n yiwet n tantala ama gar tmeslayin n tantaliwin yemgaraden, ad tent-id-nessisen ilmend n talɣa-nsent akked tmeslayin ideg ttusemrasent:

|  |  |  |  |
| --- | --- | --- | --- |
| **Talɣiwin** | | | **Timeslayin d tantaliwin** |
| **Tarmeskilt** | *-a/ay/adaɣ* | | Deg tuget n tmeslayin n teqbaylit, Tacawit, tamaheɣt d Trifit n Umalu |
| *-u* | | Bissa, Tumẓabt, taznatit, Tarifit n Usammar, Bni Snus, Ayt Seɣruccen, Figuig, Tacelḥit, Tamaziɣt n Waṭlas Alemmas d Tneffusit, |
| *-a/-ayi/-ayyi/-ayyina* | | Deg tuget n teqbaylit |
| **Tameskilt ilmend n umḍan** | *-a(d)* (sf.) | | Timeslayin Usammar n Bgayet d Trifit n Umalu |
| *-i(d)* (gt.) | |
| **Tameskilt ilmend n tewsit dumḍan** | *-adaka(d)* (sf. ml.) | *-adatta(d)* (sf. nt.) | Weqqas, Tizi n Berber d Temrijt |
| *-idakni(d)* (gt. nt.) | *-idakti(d)* (gt. nt.) |
| *wa* (sf. ml.) | *ta* (sf. nt.) | Tamaheɣt |
| *wi* (gt. nt.) | *ti* (gt. nt.) |
| *-wu* sf. ml.) | *-tu* (sf. nt.) | Taznatit |
| *-ini/inun* (gt. nt.) | *-tini/inunt* (gt. nt.) |

**2.2.2) Arbib ameskan waggug:** deg taggayt-a daɣen, aṭas n tsenfal i yellan ama deg yiwet n tantala ama s untag seg tantala ɣer tayeḍ, d ayen ara d- nessekfel deg talɣiwin-a :

|  |  |  |  |
| --- | --- | --- | --- |
| **Talɣiwin** | | | **Timeslayin d tantaliwin** |
| **Tarmeskilt** | *-ihin* et *–inna* | | Tuget n tmeslayin n teqbaylit |
| *-nnha* | | Tuget n tmeslayin n Usammar n Bgayet |
| *-nnanha* | | Leɛlam, Timrijt d Buyman |
| *-ɣadi* | | Ayt Merɛi deg teqbaylit akked Bissa deg Clef |
| *-din* | | Qelɛun deg teqbaylit akked Tacawit |
| *–inn* | | Ayt Zeɣruccen, Tarifit, Tacelḥit akked Tcawit |
| *–innat* | | Tumẓabt |
| *–ih* | | Tanfusit |
| *-di, didãɣ, dihi, n/nhi/ndãɣ* | | Tamaheɣt |
| **Tameskilt ilmend n umḍan** | *–nnha/-nnanha* (sf.) | | Weqqas, Tizin Berber d Ssuq Letnin deg usammar n Bgayet |
| *-nnhi/-nnanhi/-nninhi* (gt.) | |
| **Tameskilt ilmend n tewsit dumḍan** | *-nnakan* (sf. ml.) | *-nnattan* (sf. nt.) | Weqqas, Tizi n Berber d Ssuq Letnin |
| *-nnaknin* (gt. ml.) | *-nnaktin(t)* (gt. nt.) |
| *-wedi* | *Tedi* | Tamaheɣt |
| *Widi* | *Tidi* |

**2.2.2) Arbib ameskan n ubdar:** Tisenfal i d-yufraren deg taggayt-a, d ti:

* *« -nni »* deg tuget n tmeslayin n tantala taqbaylit (Nait Zerrad, 2001: 52); deg tmeslayin n Djebel Bissa (Genevois, 1973: 71); deg tmeslayin n Trifit (talemmast usammar akked kra deg umalu) (Lafkioui, 2007: 206) akked Beni Snous (Kossmann, 2000: 91);
* *« -nna/lla »* deg tmeslayin n Trifit n umalu (Lafkioui, 2007: 206);
* *« -lli »* deg Tcelḥit (Quitout, 1997: 137)
* *«- enn »* deg tuget n tmeslayin n usammar n tendint n Bgayet n tantala taqbaylit akked tmeslayt n Ayt Warayen deg Trifit (Kossmann, 2000 : 91)
* *« -in »* deg tmeslayin n Tcawit (Nahali, 2005: 79)dPenchoen (1973: 15)
* *« -din »* deg tmeslayin n Tcawit Penchoen (1973: 15) akked Ayt Seɣruccen deg Tmaziɣt n Waṭlas Alemmas (Bentolila, 1981: 52).

**2.2.3) Arbib ameskan n tiḍent:** Uladeg taggayt-a, ad naf ufrarent-d snat talɣiwin: tabadut akked terbadut, deg-sent i d-frurint tsenfal-i:

* Talɣiwin tirbadutin : *« -iḍen/-iḍnin »* neɣ *« -iṭen/-iṭnin »* deg tuget n tmeslayin n tantala taqbaylit; *« -ḍnin/-iḍnin »* deg Ayt Seɣruccen deg Waṭlas Alemmas n Lmerruk (Bentolila, 1981 : 57);
* Talɣiwin tibadutin : *« -nniḍen/-nniḍnin »* neɣ *« -nniṭen/-nniṭnin »* deg tmeslayin n tantala taqbaylit; *« -nniḍen »* deg Bissa (Genevois, 1973 : 19) akked Busemɣun (Belasel, 2016 : 46); *« - wiḍiḍen/-tiḍiḍet/-wiḍiḍnin/-tiḍiḍentin »* deg Tumẓabt (Delheure, 1985 d Hamek, 2015) akked *«-nniḍen/-nniḍent/-nniḍnin/ -nniḍnint»* deg teznatit (Arab, 2016 : 50).

3) **Tasnalɣa n yimqimen**

**3.1) Imqimen udmawanen**

Amqim udmawan d amqim ifettin ilmend n wudem. Llan krad n wudmawen : amezwaru, d win yettmeslayen ; wis sin, d win i wimi yettmeslay ; wis krad, d win iγef yettmeslay. Amqim udmawan, deg-s akk udmawen (1u, w2, w3). ula d netta yebḍa ɣef snat n tsekkiwin : ilelliyen akked yiwsilen.

**3.1.1) Imqimen udmawanen ilelliyen:** Tasekka-ya d tin inul usmeskel amutlay, aṭas n tsenfal i d-yettbanen ama gar tmeslayin n yiwet n tantala ama gar tantaliwin n tutlayt n tmaziɣt**.** Asmeskel-a yettḥaz ama d talɣa tawezzlant n umqim ama d talɣa-ines taɣezzfant.

**Udem amezwaru**

a) Deg wasuf, ad naf:

* talɣa tawezzlant ***nekk*** deg tmaheɣt ***(n****ã****k/n****ã****kk)*** akked tmeslayin n usammar n Bgayet deg tantala taqbaylit; talɣiwin tiɣezzfanin ***nekki; nekkini*** deg umur ameqqran n tmeslayin n tantala taqbaylit, Tacelḥit; ***nekku*** deg tmaheɣt (Prasse, 1985: 08);
* talɣa tawezzlant ***nekk*** akked talɣiwin tiɣezzfanin ***nekkina; nekkinita*** deg tmeslayin n usammar n temdint n Bgayet n tantala taqbaylit;
* talɣa tawezzlant ***nečč*** akked talɣa taɣezzfant ***neččint*** deg tmaziɣt n Waṭlas Alemmas (Bentolila, 1981 : 75)
* talɣa ***nečč*** deg Bissa deg ugafa n Clef (Genevois, 1973: 70) akked Tcawit (Nahali, 2005: 76);
* talɣa ***necc*** deg trift akked tumzabt (Quitout, 1997: 119);
* talɣiwin ***nec***; ***nečč; nic akked nici*** deg Tenfusit (Calassanti Motylinski, 1898: 17)

b. Deg usget, ad naf:

* ***[nekwni];[nkwenti]*** deg tuget n tmeslayin n tantala taqbaylit; timeslayin Ayt Burman, Ayt Merɛi d yijermunen deg usammar n Bgayet akked Tcelḥit;
* ***Nekni ; nkenti*** deg tuget n tmeslayin n usammar n Bgayet;
* ***Nãkkãneḍ*** i talɣa tawezlant ***nãkkanãteḍ***i talɣa taɣezfant deg Tmaheɣt;
* ***Nečnin****;* ***nečnint***deg tmeslayt n Bissa (Genevois, 1973: 70);
* ***Nečni, nečnin, necnin*** (Ayt Mɛafa)***; nčenti, neččentin, neccentin*** deg Tcawit (Boudjellal, 2008:125/2015 : 237);
* ***Neččni, neččninti*** deg Tmaziɣt n Waṭlas Alemmas (Bentolila, 1981: 75);
* ***Necni, necnin*** i umalay, ***neccenti, neccentid*** i wunti deg trifit (Quitout, 1997: 119);
* ***Necnin*** ama i umalay ama i wunti deg tumzabt***;***
* *Nekkaniḍ, nekkantiḍ* deg tmaheɣt (Quitout, 1997: 119);
* ***Neccen; neččen*** deg tenfusit (Calassanti Motylinski, 1898: 17) ;

**Udem wis sin**

a) Deg wasuf, ad naf talɣiwin:

* ***Kečč (kečči, keččini); kemm (kemmi; kemmini)*** deg umur ameqqran n tmeslayin n tantala taqbaylit;
* ***keǧǧ (keǧǧi, keǧǧina)*** deg tmeslayin Ayt Mellul, Ayt Ɛemrus akked Iɣil Wis deg usammar n Bgayet akked Trifit
* ***Cekk (cekkina, cekkin(t)at), kemm (kemmina; kemmin(t)at)*** deg umur ameqqran n tmeslayin n usammar n Bgayet;  
  ***Cekk, cemm*** deg Bissa, Tacawit, Tarifit, Tanfusit akked kra n tmeslayin n usammar n Bgayet;
* ***Cekk, cekkint; cemm, cemmint*** deg Tmaziɣt n Waṭlas Alemmas;
* ***Kiy***; ***kem*** deg tmaziɣt n waṭlas alemmas, ***Kãy/kãyy/kãyyu***; ***kãm/kãmm/kãmmu*** deg Tmaheɣt akked ***Kay/kiyyi; kem/kemmi, kemmini*** deg Tcelḥit (timlellit kan n teɣra).

b) Deg usget, ad naf:

* ***kunwi, kune(m)ti(t)*** deg tuget n tmeslayin n tantala taqbaylit;
* ***kunwi (kunwi(m/t), kunemti (kunemti(m/t)*** deg tmeslayin n usammar n Bgayet;
* ***Kenwi, kenwim*** (Xencla), ***kennun*** (Merwana)***, kummim*** (Ɛin Beyḍa, Tamluka), ***Ckumim***(Mdawruc)***; Kennemti, kennemtin, kummtin, Ckumentin,*** ***cumwi, cunni /cunti, cunemti*** deg Tcawit (Nahali, 2005: 76) akked (Boudjellal, 2008:125/2015:128);
* ***kennin (cennin); kennint (cennint)*** deg Bissa;
* ***cečwim, cemmitint*** deg tumẓabt ;
* ***Cennin, cenninti*** deg tmaziɣt n waṭlas alemmas;
* ***Kenni, kennimti*** deg tcelḥit ;
* ***Kãwãned, kãmãted*** deg tmaheɣt ;
* ***Cekuwen; cekmen*** deg tenfusit,

**Udem wis kraḍ**

a) Deg wasuf: Talɣa n umalay temgarad deg tantaliwin d tmeslayin n tmaziɣt merra anagar deg tmaheɣt ilan talɣa tusbikt ***« Nta ».*** Deg tiyaḍ, ad naf

* ***Neţţa, neţţat*** deg umur ameqqran n tmeslayin n tantala taqbaylit;
* ***Netta, nettat, nettan*** deg tmeslayin n usammar n Bgayet deg teqbaylit, Bissa, Tacawit Tacelḥit akked Tmaziɣt n waṭlas alemmas;
* ***Netta, nettaha*** deg tumẓabt;
* ***Nta*** ama i umalay ama i wunti deg tmaheɣt;
* ***Nit, nitet*** deg tenfusit;

b) Deg usget, ad naf:

* ***Nutni, nutnin ; nutenti, nutentit*** deg umur ameqqran n tmeslayin n tantala taqbaylit ;
* ***Nuhni, nuhnim, nuhnit/ nuhenti, nuhentim, nuhentit*** deg tmeslayin n usammar n Bgayet;
* ***Nehni, nehnin; nhenti, nhentin*** deg Tcawit;
* ***Nehnin; nehnint*** deg Bissa;
* ***Netnin, netniti*** deg Tumẓabt ;
* ***nettni / nutni/ nitni ; nettenti / nutenti / nitenti*** Deg Tcelḥit ;
* ***nitni/ nitnin/ nitnind ; nitenti*** deg Trifit ;
* ***Nitni, nitnit*** deg Tmaziɣt n waṭlas alemmas;
* ***Ntãneḍ, ntãnãteḍ*** deg tmaheɣt (Prasse, 1985: 08);
* ***Niten; nitent*** deg tenfusit.

Asmekel n yimqimen-a d win ara d-ibinen deg tfelwiyin ara d-iḍefren**.**

|  |  |  |
| --- | --- | --- |
| Amqim | Tisenfal | Timeslayin d tantaliwin |
| Nekk (Ud.1u sf) | *Nekki/nekkini* | tuget n tmeslayin n tantala taqbaylit |
| *Nekkina/nekkinta* | Timeslayin n usammar n Bgayet |
| *Nãkk/nãkku* | Tamaheɣt |
| *Nečč* | Bissa |
| *Nečni, nečnin, necnin* | Tacawit |
| *Nečč, neččint* | Tmaziɣt n waṭlas alemmas |
| *Necni/necnin*, *neccenti/ neccentid* | Tarifit |
| *Nec/* *nečč/nic/nici* | Tanfusit |

**Asmeskel n wudem 1 asuf *Nekk***

|  |  |  |
| --- | --- | --- |
| Amqim | Tisenfal | Timeslayin d tantaliwin |
| Nekni (Ud.1u gt) | *Nekwni / nkwenti* | Tuget n tmeslayin n tantala taqbaylit d Tcelḥit |
| *Nekni/ nkenti* | Timeslayin n usammar n Bgayet |
| *nãkkanãteḍ*/*Nãkkãneḍ* | Tamaheɣt |
| *Nečni/ nečnint* | Bissa |
| *Nečni, nečnin, necnin/ nčenti, neččentin, neccentin* | Tacawit |
| *Neččni, neččninti* | Tmaziɣt n Waṭlas Alemmas |
| *Neccen, neččen* | Tanfusit |

**Asmeskel n wudem 1 asget *nekni***

|  |  |  |
| --- | --- | --- |
| Amqim | Tisenfal | Timeslayin d tantaliwin |
| *kečč*  (Ud. Wis 2sf.ml.) | *Kečč/Kečči/keččini* | Amur ameqqran n tmeslayin n tantala taqbaylit |
| *Cekkina, cekkinat/ Cekkinta* | Amur ameqqran n tmeslayin n usammar n Bgayet/ Weqqas d Tizi n Berber |
| *Kečč, kečči, keččina/keǧǧ, keǧǧi, keǧǧina* | Ayt Mellul, Ayt Ɛemrus d Iɣil Wis deg teqbaylit akket trifit |
| *Cekk* | Bissa, Tacawit, Tanfusit akked kra n tmeslayin n usammar n Bgayet |
| *Cekk, cekkint* | Tamaziɣt n Waṭlas Alemmas |
| *Kiyyi* | Tacelḥit |
| *Kãy/kãyy/kãyyu* | Tamaheɣt |

**Asmeskel n wudem wis2 asuf amalay *cekk***

|  |  |  |
| --- | --- | --- |
| Amqim | Tisenfal | Timeslayin d tantaliwin |
| *kemm* (udem wis2 asuf unti | *Kemmi, kemmini* | Amur ameqqran n tmeslayin n tantala taqbaylit d tcelḥit |
| *Kemmin(t)a* | Weqqas, Tizi n berber/Ayt Mellul, Ayt Ɛemrus d Iɣil Wis (-t) |
| *kãm/kãmm/kãmmu* | Tamaheɣt |
| *Cemm, cemmint* | Tamaziɣt n Waṭlas Alemmas |
| *Cemm* | Bissa, tacawit, d tenfusit |
| *Cemm, cemmina, cemminat* | Amur ameqqran n tmeslayin n usammar n Bgayet |

**Asmeskel n wudem wis2 asuf unti *Kemm***

|  |  |  |
| --- | --- | --- |
| Amqim | Tisenfal | Timeslayin d tantaliwin |
| *Nutni/nutenti*  (udem wis 3 asget) | *Nutni, nutnin/ nutenti, nutentit* | Amur ameqqran n tmeslayin n teqbaylit |
| *nuhni/ nuhenti* | Tuget n tmeslayin n usammar n Bgayet |
| *Nuhnim, nuhnit/ nuhentim, nuhentit* | Weqqas, Tizi n Berbere/ Iɣẓer Uftis (-it)/Ayt Bimun d Ayt Burman (-im) |
| *Nehni, nehnin/nhenti, nhentin, nehnint* | Tacawit akked Bissa |
| *Nettni, nutni, nitni/ nettenti, nutenti, nitenti* | Tacelḥit |
| *Nitni, nitnit* | Tamaziɣt n waṭlas alemmas |
| *Niten/intent* | Tanfusit |
| *Ntãneḍ, ntãnãteḍ* | Tamaheɣt |

**Asmeskel n wudem wis 3 asget *nutni/ nutenti***

**3.1.2) Imqimen udmawanen iwsilen**

**3.1.2.1) Imqimen udmawanen iwsilen n umyag**

A) **Iwsilen usriden n umyag**

**Udem amezwru**

**a)** Deg wasuf, ad naf:

* -***iyi*** deg tuget n tmeslayin n tantala taqbaylit,
* -***i*** deg Tmaziɣt n Waṭlas Alemmas akked Tenfusit;
* ***-ay*** deg Bissa, tacawit akked tɛemmuct deg usammar n Bgayet;
* *-****ahi/-hi*** deg tmaheɣt;

b) Deg usget, ad naf:

* -***aɣ*** deg tuget n tmeslayin n tantala taqbaylit,Tamaziɣt n Waṭlas Alemmas, **;**
* ***-aneɣ, -anteɣ*** deg tuget n tmeslayin n usammar n Bgayet;
* ***-aneɣ; -anex, -ana*** deg Tcawit ;
* ***-neɣ*** deg Tenfusit;
* ***-ãnãɣ/hãnãɣ*** deg tmaheɣt ;

**Udem wis sin**

a) Deg wasuf, ad naf:

* ***-k; -kem*** deg umur ameqqran n tmeslayin n tantala taqbaylit;
* ***-ik; -im*** deg umur ameqqran n tmeslayin n usammar n Bgayet;
* ***-ik/kãy; -im/kãm*** deg tmeslayin n tmaheɣt;
* ***-ak; -am*** deg tmeslayin n Ijermunen; Ayt Merɛi deg Xerrata deg usammar n Bgayet;
* ***-ak; -cem*** deg Bissa**;**
* ***-ic, -icek; -cem*** deg Tcawit;
* ***-c; -cem*** deg Tmaziɣt n waṭlas alemmas;
* ***-k, -eck; -m, -cem*** deg tenfusit**;**

b) Deg usget, ad naf:

* ***-kum; -kunt*** deg umur ameqqrann tmeslayin n tantala taqbaylit;
* ***-iwen; -ikumt*** deg umur ameqqrann tmeslayin usammar n Bgayet n tantala taqbaylit;
* ***-iwãn/kãwãn/wãt; -kmãt/ikmãt/kãmãt*** deg tmeslayin n tmaheɣt;
* ***-ken, -ḵen / -kemt, -ḵemt; -kennun/-kem; -kum / -kumt*** akked ***kumi / kentin*** deg Tcawit (Boudjellal, 2015 : 141);
* ***kum / kumt et kumi / kentin*** deg Trifit (Lafkioui, 2007 : 125)
* ***-cwen; -cnet*** deg Tmaziɣt n waṭlas alemmas;
* ***-wen; -kmet*** deg Tenfusit;

**Udem wis kraḍ**

a) Deg wasuf, ad naf:

* ***-t;****-it****; -tt ; -itt*** deg umur ameqqrann tmeslayin n tantama taqbaylit;
* *-****at;****-****att*** deg umur ameqqrann tmeslayin usammar n temdint n Bgayet n tantala taqbaylit;
* ***-a/-att*** deg tmeslayt n Melbu akked Ayt Segwal deg usammar n temdint n Bgayet;
* *-****t;*** *-****tet*** deg Tenfusit

b) Deg usget, ad naf:

* ***-ten; -tent*** deg umur ameqqrann tmeslayin n tantala taqbaylit, tamaziɣt n waṭlas alemmas akked tenfusit (Motylinski, 1898:19);
* ***-hen, -hent*** deg kra n tmeslayin n usammar n Bgayet (Ayt Bimun, Ayt Mellul, Ayt Ɛemrus, Ayt Buɛisi, Ayt Tizi akked Ayt Burman deg Teqbaylit, Bissa deg ugafa n Clef(Genevois, 1973:75);
* ***-ant*** deg umur ameqqran n tmeslayin n usammar n Bgayet;
* ***-int/-int*** deg kra n tmeslayin n usammar n Bgayet (Weqqas, Tizi n Berber, Ayt Smaɛel) akked tmaheɣt ***(-in/-inet)***

Tasemlilt n kra n wudmawen ideg yegget usmeskel gar tmeslayin d tantaliwin n tutlayt n tmaziɣt d tin ara d-mlent tfelwiyin-a :

|  |  |  |
| --- | --- | --- |
| Amqim | Tisenfal | Timeslayin d tantaliwin |
| *-kumt* (Ud 2gt.nt.) | ***-kumt*** | Amur ameqqran nn tmeslayin n usammar n Bgayet, tacawit akked trifit |
| ***-ḵwemt,-ḵwent*** | Amur ameqqran n tmeslayin n teqbaylit |
| ***-cnet*** | Tamaziɣt n waṭlas alemmas |
| ***-kmet*** | Tanfusit |

**Asmeskel n wudem wis sin asget unti *« -kumt »***

|  |  |  |
| --- | --- | --- |
| Amqim | Tisenfal | Timeslayin d tantaliwin |
| *-ten/-tent* (Ud 3 gt.) | ***-ten/-tent*** | Amur ameqqran n tmeslayin n teqbaylit, tamaziɣt n waṭlas alemmas akked tenfusit |
| ***-hen/-hent*** | Kra n tmeslayin n teqbaylit akked Bissa |
| ***-in/-in(e)t*** | Amur maeqqran n tmeslayin n usammar n bgayet akked tmaheɣt |
| ***-(y)an/-(y)ant*** | Kra n tmeslayin n usammar n Bgayet |

**Asmeskel n wudem wis kraḍ asget *« -ten/-tent »***

**B) Iwsilen irusriden n umyag:** Asmeskel deg yimqimen-a yettban-d ama deg temlellit n teɣri (a-i) akked tanɣit ***[k]-[kw]*** , ama d asemgired gar talɣiwin n tewsit (amalay*/*unti).

**Udem amezwru**

a) Deg wasuf, ad naf :

* -***iyi*** deg tuget n tmeslayin n tantala taqbaylit;
* -***i*** deg tmaziɣt n waṭlas alemmas akked tenfusit;
* ***-ay*** deg Bissa akked tɛemmuct deg usammar n Bgayet deg tantala taqbaylit ;

**b) Deg usget, ad naf:**

* ***-aɣ*** deg tuget n tmeslayin n tantala taqbaylit, tamaziɣt n waṭlas alemmas, **;**
* ***-aneɣ, -anteɣ*** deg tuget n tmeslayin n usammar n Bgayet;
* ***-aneɣ; -anex, -ana*** deg tcawit
* ***-aneɣ*** deg tenfusit;

**Udem wis sin**

**a) Deg wasuf, ad naf:**

* ***-ak; -am*** deg tuget n tmeslayin n tantala taqbaylit akked tenfusit
* ***-ak, ah; -am*** deg Bissa**;**
* ***-ic, -icek; -cem*** deg tcawit;
* ***-ac; -am*** deg tmaziɣt n waṭlas alemmas;
* ***-k, -eck; -m, -cem*** deg tenfusit**;**

**b) Deg usget, ad naf:**

* ***-akum; -akunt* deg umur ameqqrann tmeslayin n tantala taqbaylit;**
* ***-awen; -awent*** deg umur ameqqrann tmeslayin usammar n Bgayet n tantala taqbaylit;
* ***akum / akumt; awen/akemt ; awen/ aḵemt*** deg tcawit (Boudjellal, 2015 : 144);
* ***akum / akumt* deg trifit (Lafkioui, 2007 : 125)**
* ***-awen; -acent*** deg Tmaziɣt n Waṭlas Alemmas;
* ***-awen; -akmet* deg Tenfusit;**

**Udem wis kraḍ**

**a) Deg wasuf, ad naf:**

* ***-as*** deg tmeslayin n tantala taqbaylit; tacawit, tanfusit,

**b) Deg usget, ad naf:**

* -***asen; -asent*** deg tmeslayin n tantala taqbaylit; tacawit, tanfusit,

**3.1.2.2) Amqim awsil n yisem (n wayla)**: Ticreḍt-a tamazzayt n yisem inul-itt usmeskel, yettḥaz ladɣa talɣiwin n wasuf: axxam-***nnew/-inu/-iw*** (Udem 1u amalay)***,*** axxam - ***nnek-/inek/-ik*** (Udem w2 amalay)***,*** axxam-***nnem/-inem/-im*** (Udem w2 unti)***,*** axxam- ***nnes/-ines/-is*** (Udem w3 amalay d wunti).

Deg talγiwin-a tettkan-d tenzeγt ***n*** : *ayla n urgaz*= *ayla-nnes* = *ayla-(y)is* = *ayla-s* = *ayla-nnit*.Ti d talγiwin yellan s tidet, d acu ur llint ara merra deg yiwet n tantala. Deg teqbaylit, d amedya, mgaradent talγiwin (n wasuf). Deg tcawit, temgarad talγa n wudem 1u n wasuf. Deg tuget n tantaliwin temgarad talγa n wudem w2 asget (deg ususru : tamaheγt akked tenfusit - ***nekmet***). Deg tumẓabt, ur telli tenzeγt ***n*** deg wasuf : *udem-****s***am deg yismawen yeggran s teγri : *tama-****s.***

* Deg tenfusit d talɣa taɣezzfant n umqim n wayla i yettusemrasen (Calassanti Motylinski, 1898:18), ad naf deg wasuf : *-nnu; -nnek; -nnem* akked *-nnes.* Deg usget : *-nneɣ; -nken; -nekmet; -nsen* akked *-nsent.*
* Deg tmeslayt n Bissa (Genevois, 1973:72), talɣiwin n umqim n wayla ttusemrasentis snat yid*-*sent: talɣa tawezzlant deg yisem yeggran s tergalt akked talɣa taɣezzfant deg yisem yeggran s teɣri, d ayen ara d*-*nesken deg tfelwit*-*a:

|  |  |
| --- | --- |
| **Talɣiwin tiwezzlanin** | **Talɣiwin tiɣezzfanin** |
| axxam***-iw*** | amensi***-nnu*** |
| axxam***-ih*** | amensi***-nneh*** |
| axxam***-im*** | amensi***-nnem*** |
| axxam***-is*** | amensi***-nnes*** |
| axxam***-nneɣ*** | amensi***-nneɣ*** |
| axxam***-nwen*** | amensi***-nwen*** |
| axxam***-nwent*** | amensi***-nwent*** |
| axxam***-nsen*** | amensi***-nsen*** |
| axxam***-nsent*** | amensi***-nsent*** |

* Deg tcelḥit, ttusemrasent is snat n talɣiwin n umqim n wayla, ama d talɣa tawezzlant ama d talɣa taɣezzfant akken tebɣu tili taggara n yisem*-*nni, d tiɣri neɣ d targalt, d tid ara d*-*ibinen deg tfelwit*-*a :

|  |  |
| --- | --- |
| **Talɣiwin tiwezzlanin** | **Talɣiwin tiɣezzfanin** |
| ameddak°el***-nu*** | ameddak°el***-inu*** |
| ameddak°el***-nek*** | ameddak°el***-inek*** |
| ameddak°el***-nem*** | ameddak°el***-inem*** |
| ameddak°el***-nes*** | ameddak°el***-ines*** |
| ameddak°el***-neɣ*** | ameddak°el***-nneɣ*** |
| ameddak°el***-un*** | ameddak°el***-nnun*** |
| ameddak°el***-unt*** | ameddak°el***-nunt*** |
| ameddak°el***-nsen*** | ameddak°el***-nsen*** |
| ameddak°el***-nsent*** | ameddak°el***-nsent*** |

* Deg trifit, d talɣa taɣezfant n umqim n wayla i yettusemrasen (ẓer Rénisio, 1932:110-112), asmeskel yerzan timeslayin n tantala-ya yettban-d tadɣa deg temsislit, d abeddel n wadeg n ususru (k→c) akked temsertit s taɣect (t→d) neɣ tukksa n taɣect (ɣ→x), d ayen ara d-tmel tfelwin-a :

|  |  |  |  |
| --- | --- | --- | --- |
| Asuf | | Asget | |
| Udem 1u | — -***inu*** | Udem 1u amalay | — -***nneγ/-nnex*** |
| Udem w1 unti | — -***nteγ*** |
| Udem w2 amalay | ***-Inek/-nnek/-nnec*** | Udem w2 amalay | **-*nwen/-nwem/-nkum*** |
| Udem w2 unti | ***-inem/-nnem*** | Udem w2 unti | —***-nwent/nwemt/nkunt/nkend/ncent*** |
| Udem w3 | ***-ines/-nnes*** | Udem w3 amalay | — -***nsen*** |
| Udem w3 unti | — -***nsent*** |

**3.1.2.3) Imqimen iwsilen n tenzeɣt**

**Deg tantala taqbaylit:** Ma yella amur ameqqran n tmeslayin n tantala taqbaylit semrasent talɣiwin ara d-nessissen deg tfelwit-a:

|  |  |  |  |
| --- | --- | --- | --- |
| Asuf | | Asget | |
| Udem 1u | — ***i*** | Udem 1u amalay | — -***neγ*** |
| Udem w1 unti | — -***nteγ*** |
| Udem w2 amalay | **— -*k*** | Udem w2 amalay | — - ***wen*** |
| Udem w2 unti | — -***m*** | Udem w2 unti | — - ***kent*** |
| Udem w3 | **— -*s*** | Udem w3 amalay | — -***sen*** |
| Udem w3 unti | — -***sent*** |

Ad naf kra n tmeslayin n usammar n Bgayet (Weqqas, Tizi n Berber,…) ttilint-d tsenfal deg wudem wis sin asget unti :- ***kent*** yettuɣal deg tmeslayin-a d ***–kumt/-went***.

**Deg tmaziɣt n waṭlas alemmas:** Asmeskel deg tantala-ya yettban-d deg wudem wis sin ama d asuf ama d asget, d abeddel n temsislit (d abeddel n wadeg n ususru: k→č):

* Deg wasuf, d talɣa n umalay i yerza usmeskel : -k (deg teqbaylit) →-č deg tmaziɣt n waṭlas alemmas;
* Deg usget, d talɣa n wunti i ibeddlen mačči d tin n umalay : *kunt/kent* (deg teqbaylit) → *čent* (tamaziɣt n waṭlas alemmas)

|  |  |  |  |
| --- | --- | --- | --- |
| Asuf | | Asget | |
| Udem 1u | — ***-i*** | Udem 1u amalay | — -***neγ*** |
| Udem w1 unti | — -***neγ*** |
| Udem w2 amalay | **— -*č*** | Udem w2 amalay | — - ***wen*** |
| Udem w2 unti | — -***m*** | Udem w2 unti | — - ***čent*** |
| Udem w3 | **— -*s*** | Udem w3 amalay | — -***sen*** |
| Udem w3 unti | — -***sent*** |

**Deg tenfusit (Motylinski, 1898:18)**: Asmeskel deg tantala-ya, ma nessemgared-it ɣer tantaliwin-nniḍen n tutlayt n tmaziɣt, ad t-naf yerza kan udem wis sin asget, deg talɣa n wunti : ***-kunt/-kent/-čent*** deg tantaliwin-nniḍen→***-kmet*** deg tenfusit

|  |  |  |  |
| --- | --- | --- | --- |
| Asuf | | Asget | |
| Udem 1u | — ***i*** | Udem 1u amalay | — -***neγ*** |
| Udem w1 unti | — -***neγ*** |
| Udem w2 amalay | **— -*k*** | Udem w2 amalay | — - ***wen*** |
| Udem w2 unti | — -***m*** | Udem w2 unti | — - ***kmet*** |
| Udem w3 | **— -*s*** | Udem w3 amalay | — -***sen*** |
| Udem w3 unti | — -***sent*** |

**Deg trifit (Rénisio, 1932 : 110-112) :** Asmeskel deg tmeslayin n tantala-ya yerza tamsislit, d abeddel n wadeg n ususru (k→c) akked (m→n), d ayen ara –tmel tfelwit-a :

|  |  |  |  |
| --- | --- | --- | --- |
| Asuf | | Asget | |
| Udem 1u | - ***i*** | Udem 1u amalay | -***neγ*** |
| Udem w1 unti | -***neγ*** |
| Udem w2 amalay | **-*k/c*** | Udem w2 amalay | - ***wen/wem/kum*** |
| Udem w2 unti | -***m*** | Udem w2 unti | *-* ***wemt/kumt/kent-cent (tz*** |
| Udem w3 | **-*s*** | Udem w3 amalay | — -***sen*** |
| Udem w3 unti | — -***sent*** |

**Alaɣmu:** yal yiwen ad d-yefk imqimen yellan deg tmeslayt-is, ad ten-yesserwes ɣer wayen yeɣra deg temsirin n unagraw n yisem d wayen yeẓra deg walmuden n tantaliwin-nniḍen (tacawit, L1-tumẓabt, L2-tamaheɣt, L3 akked tcelḥit, MI)

**3.2) Imqimen irudmawanen**

Amqim arudmawan d amqim ur ifettin ilmend n wudem. Yebḍa γef ukkuẓ n tsekkiwin : amqim ameskan, amqim amattar, amqim amassaγ, amqim arbadu.

3.2.1) **Amqim ameskan:** Yebḍa umqim ameskan, am urbib ameskan, γef ukkuẓ n tsekkiwin: ameskan n tiẓin (n da, sdat win yettmeslayen), ameskan n waggug (n dihin, agemmaḍ, yettwali-t win yettmeslayen), n ubdar (n din, iba-t neγ yella γur win i wimi yettmeslay), n tiḍent.

**3.2.1.1) Ameskan n tiẓin**: Ameskan n tiẓin ifetti ilmend n tewsit d umḍan, maca tella talγa tarawsant (ur tfetti ilmend n tewsit, ur tfetti imend n umḍan (talγa-ines d amalay asuf). Talɣa taddayt n tmeslayin n tutlayt n tmaziɣt d ta :

|  |  |  |  |
| --- | --- | --- | --- |
| Talɣiwin | Amalay | Unti | Arawsan |
| Asuf | ***Wa*** | ***Ta*** | ***Aya*** |
| Asget | ***Wi*** | ***Ti*** |
| Arawsan |  |  |

Tafelwit-a teskan-d talγa taddayt, yezdin akk tantaliwin n tmaziγt (***a*** d talγa n wasuf, ***i*** d talγa n usget, ***w*** d talγa n umalay, ***t*** d talγa n wunti), maca deg tmeslayt n yal ass, deg umur ameqqran n tegnatin, d talγiwin tiγezzfanin ay yettwaseqdacen: ***way***, ***wayi***, ***wagi***, ***waha***, ***wadeγ***, ***wagikana***, ***wahadak***, ***wihidik***,atg. Tisenfal i d-yettbanen deg tantaliwin akked tmeslayin n tutlayt n tmaziɣt d ti :

* ***Wa,wagi, wagini, wayyi, wagikana*** (asuf amalay); ***ta, tagi, tagini, tayyi, tagikana*** (asuf unti); ***wi, wigi, wiyyi, wigikana, wigadagi*** (asget amalay) akked ***ti, tigi, tiyyi, tigikana, tigadagi*** (asget unti) deg umur ameqqran n tmeslayin n tantala taqbaylit;
* ***waha, wayyi, wayyina, wahadaka*** (asuf amalay)***; taha, tayyi, tayyina, tahadatta*** (asuf unti)***; wihi, wiyyi, wiyyina, wihidakni(d)*** (asget amalay) akked ***tihi, tiyyi, tiyyina, tihidakti(d)*** (asget unti) deg umur ameqqrann tmeslayin n usammar n Bgayet n tantala taqbaylit (Aissou, 2021: 251);
* ***wagg, tagg, ggagg, teggagg*** deg tcawit (Penchoen, 1973:15 akked Nahali, 2005: 79);
* ***wenni; tenni*** deg tmeslayt n Bissa Genevois, 1973: 19) ;
* ***wu, tu, ninu/ninun, tinu/tinunt*** deg teznatit (Arab, 20016 : 57) ;
* ***wu, tu, yinu, tinu*** deg tmaziɣt n waṭlas alemmas (Bentoila, 1981 : 93) ;
* ***ɣwa/ɣwad, xta/xtad, ɣwi/ɣwid, xti/xtid*** deg tantala tacelḥit (Hamek, 2021) ;
* ***wu/wa/wani/wadi/waha, tu/ta/tani/tadi/taha, yiya/yina/ina/iyyu/yuyu/yinu/widi/wihi, tiya/tina/tiyyu, tuyyu/tunu/tida, tihi*** deg trifit (Kossman, 2000 : 92 akked Lafkioui, 2007 : 154)
* ***Wuh, tuh ; yuh ; tyuh*** deg tenfusit (Motylinski, 1898 : 20)

**3.2.1.2) Amqim ameskan n waggug:** Am umeskan n tiẓin, ameskan n waggug ifetti ilmend n tewsit d umḍan. Maca talγa-ines daɣen d tin i ihaz usmeskel, aneggaru-ya yettban-d ama gar tmeslayin n yiwet n tantala ama gar tantaliwin n tutlayt n tmaziɣt. Talɣiwin i d-yufraren d ti :

|  |  |  |
| --- | --- | --- |
| Talɣiwin | Amalay | Unti |
| Asuf | ***Wihin*** | ***Tihin*** |
| Asget | ***Widakihin*** | ***Tidakihin*** |

Tisenfal i d-yettefruruxen seg usmeskel i yettnalen taggayt-a n umqim amesken d ti :

* ***Wihin/wihinna,tihin/tihinna,wihig/wihidak/widakihin/wigadihin/widakinna/wigadinna, tidakihin*** deg umur ameqqran n tmeslayin n tantala taqbaylit (Nait Zerrad, 1995 : 52);
* ***Wanha/wihin/wanahu/wanahen/wihinna/wannakan/ahwaynah/ahway-nha/hakayen, tanha/tihin/tanahi/tanahen/tihinna/tannattan/ahyaynah/ahyayenha/hahyayen/hattayen,winhi/widakihin/wiyyanha/widakennha/winahen/widakihinna/ahnayen/ahnaynah/widak-ninhi/ winnaknan, ahnayen, tinhi(a)/tidakihin/tiyyanha /tidakennha/tinahent***deg umur ameqqran n tmeslayin n usammar n Bgayet n tantala taqbaylit (Aissou, 2021: 254);
* ***Winn/waggin, tinn/taggin, gginn/ggaggin, tigginn/tiggaggin*** deg tcawit (Penchoen, 1973:16 akked Nahali, 2005: 80);
* ***Wen, ten, ninen, tinent*** deg teznatit;
* ***Win/winni/wida/wad(d)in/wahin,tin/tinni/tida/tad(d)in/tahin,yin/inni/yinin/iyyin/wid(d)in/wihin, tin/tinni/tinin/tininni/tiyyin/tid(d)in/tihin*** deg trifit (Kossmann, 2000: 92 akked Lafkioui, 2007:154);
* ***ɣwan/ɣwenna, xtan/xtenna, ɣwin/ɣwinna, xtin/xtinna*** deg tcelḥit (Hamek, 2021 akked Quitout, 1997: 138);
* ***Winn, tinn, yininn, tininn*** deg tmaziɣt n waṭlas alemmas (Penchoen, 1981: 94);
* ***Wih, tih, yih, tyih*** deg tenfusit (Motylinski, 1898:20).

Ma nessukk-d tiṭ ɣef tsenfal-a:

- Ad naf talɣiwin ***(wihin, tihin)*** i yettusemrasen i wasuf deg tuget n tmeslayin n tantala taqbaylit, deg tantala tarifit d talɣiwin n usget: ***wihin*** i umalay; ***tihin*** i wunti;

- Yella umtawa gar talɣiwin i yettusemrasen deg tmaziɣt n waṭlas alemmas akked tid n trifit (talɣiwin tiwezzlanin).

**3.2.1.3) Amqim ameskan n ubdar:** Ameskan n ubdar ifetti ilmend n tewsit d umḍan, maca tella talγa tarawsant. Da daγen lemmer d lebγi ad ilint talγiwin (am deg Melbu, Leεlam n Ayt Buyusef, atg.): ***wanna***, ***winni***, ***tanna***, ***tinni***. Deg tilawt, deg umur ameqqran n temnaḍin, talγiwin d tid n tfelwit-a deg wadda (llant talγiwin tiγezzfanin: ***winna***,***tidenni***,atg.)

|  |  |  |  |
| --- | --- | --- | --- |
|  | Amalay | Unti | Arawsan |
| Asuf | ***Win*** | ***Tin*** | ***Ayen*** |
| Asget | ***Widen*** | ***Tiden*** |
| Arawsan |  |  |

Asmeskel i yetḥazen talɣiwin i yettusemrasen deg tmeslayin akked tantaliwin n tutlayt n tmaziɣt d wa:

* ***Win/winna,tin/tinna,wid/widenni/widak/widakenni/wigadenni,tid/tidenni/tidak/tidakenni/tigadenni*** deg tmeslayin n tantala taqbaylit (Nait Zerrad, 1995 : 52);
* ***win /wan/ winna/wahan/w(a/i)nn(a/i)/wannahaken/wannanken, tin /tan/ tinna/tahan/t(a/i)nn(a/i)/tannahaken/tannanken/tann,widak/wiyin/widakenni/winni/widakenn/widakennanken/winnihaken/ winnaken, tidak/tiyin/ tidakenni/tinni/tidakenn,tidakennanken/tinnihaken/ tinnaken*** deg tmeslayin n usammar n Bgayet n tantala taqbaylit (Aissou, 2021: 258);
* ***Widin, tidin, ggidin, tiggidin*** deg tcawit (Penchoen, 1973:16 akked Nahali, 2005:80);
* ***Wenni / winni / wenna/ wen-lla/ wen-adin/ wen-nna, tenni/tinni/tenna/ten-lla/ten-adin/ten-nna,inni/inin/yinni/yinna/winna/wi-lla/win-idin/win-nna, tinni/ tinin/ tinna/tin-lla/tin-idin/tin-nna*** deg trifit(Kossmann, 2000: 92 akked Lafkioui, 2007:154);
* ***ɣwalli/ɣwa-lli, wtalli/xta-lli, ɣwilli/ɣwi—lli, xtilli/xti-lli*** deg tcelḥit (Hamek, 2021 akked Quitout, 1997: 138);
* ***Udin, teddin, yidin, tidin*** deg tmaziɣt n waṭlas alemmas (Penchoen, 1981: 94).

Ma nesukk-d tiṭ ɣef tsenfal-a, ad naf talɣiwin ***(wihin, tihin)*** i yettusemrasen i wasuf deg tuget n tmeslayin n tantala taqbaylit, deg tantala tarifit d talɣiwin n usget: ***wihin*** i umalay; ***tihin*** i wunti.

**3.2.1.4) Amqim ameskan n tiḍent**: Llan snat n talγiwin n umqim ameskan n tiḍent : ***wayeḍ***, ***win-nniḍen***. Ifetti ilmend n tewsit d umḍan, ila daγen talγiwin tiγezzfanin (***nniḍent***, ***nniḍnin***, ***wayeḍ-nniḍen***, atg.).

|  |  |  |  |
| --- | --- | --- | --- |
|  | Amalay | Unti | Arawsan |
| Asuf | ***wayeḍ***, ***win-nniḍen*** | ***tayeḍ***, ***tin-nniḍen*** | ***ayen-nniḍen*** |
| Asget | ***wiyaḍ***, ***wid-nniḍen*** | ***tiyaḍ***, ***tid-nniḍen*** |
| Arawsan |  |  |

Ma nessukk-d tiṭ ɣef talɣiwin-a taddayin, ad tent naf bḍantɣef sin :

- Talɣiwin tiḥerfiyin (aqim n tiḍent);

- Talɣiwin tddisin: amqim ameskan n ubdar ***(win, tin, wid, tid)*** neɣ amqim ameskan n tiḍent ***(wayeḍ, tayeḍ, wiyaḍ, tiyaḍ)*** + arbib ameskan n tiḍent ***(-nniḍen).***

Talɣiwin-a taddayin lant tisenfal. Tineggura-ya ttbanent-d ama gar tmeslayin n yiwet n tantala ama gar tantaliwin n tutlayt n tmaziɣt, s umata d ti :

* ***wayeḍ***/***win-nniḍen, tayeḍ***/***tin-nniḍen, wiyaḍ/wiyiḍ/wid-nniḍen, tiyaḍ/tiyiḍ***/***tid-nniḍen*** deg umur ameqqrtan n tmeslayin n tantala taqbaylit;
* ***wayeṭ/wayeṭnin/wayṭiṭen/ wanniṭen / winna-nniṭen/wayeṭ-nniṭen, tayeṭ/ tayeṭnin/ tayṭiṭen/ tanniṭen/ tinna-nniṭen/tayeṭ-nniṭen, weyyaṭ/wiyeṭ/wiyayeṭ/ weyyaṭnin/ wiyṭiṭen/ winniṭen/ wiyanniṭen/wiyeṭ-nniṭen/widak-nniṭen, teyyaṭ/tiyeṭ/tiyayeṭ/ tiṭiṭen/ teyyaṭnin/ tinniṭen/tiyanniṭen/tiyeṭ-nniṭen/tidak-nniṭen*** deg tmeslayin n usammar n Bgayet deg tantala taqbaylit (Aissou, 2021: 260);
* ***Wenniden /iggiḍen, Tennideṭ /ikiḍet, Inidnin /iksiḍnin, Tinidnint/iksiḍnint*** deg teznatit (Arab, 2016:58);
* ***wayeḍ, tayeḍ, wiyyeḍ/wiyaḍ, tiyyeḍ/tiyaḍ*** deg trifit (Lafkiouo, 2007:151);
* ***widi/wayeṭ, tidi/tayeṭ, yayeṭ/iyeṭnin/yidi, tiyeṭnin/tiydi*** deg tenfusit (Motylinski, 1898: 21)

**3.2.2) Amqim amattar:** Talγa n umqim amattar tebded γef tin umqim ameskan s tmerna n talγa n umattar ***an***(***i***), i nezmer ad naf deg tesγunt n wadeg ***an(i)da***. Tfetti ilmend n tewsit d umḍan, maca tella talγa tarawsant.

Md. : *Anta ttejra ur ihuz waḍu ? A wi yeddan d wi t-yifen… Ma nnan-awen-d ‘‘****wi*** *ken-ilan ?’’…*

|  |  |  |  |
| --- | --- | --- | --- |
|  | Amalay | Unti | Arawsan |
| Asuf | ***Anwa*** | ***Anta*** | ***Wi*** |
| Asget | ***Anwi*** | ***Anti*** |
| Arawsan |  |  |

Arawsan ***wi***, γas yeggra-d later-is deg tenfaliyin tusbikin am ***wi*** *kem-ilan?*, deg kra n temnaḍin d amattar ***menhu*** (i d-yekkan seg taεrabt ***man huwa***) i yuγen adeg-is.

**Deg Bissa**, mattaren i ssemrasen, d talɣa tarawsant : **Mana** « anwa », **matta** « acu », **manek** « amek », **mani** « anda », ***melmi*** « melmi/ayweq », maɣef «acimi/ayɣer/i wacu». D ayen ara d-mlen yimedyaten-a :

- Matta da heggared? «Acu txeddmeḍ da ? »;

- Mana yexsen a yruḥ a yseyyeḍ? « Anwa yebɣan ad iruḥ ad iseyyeḍ? »;

- Maɣef wa d aneɣ-tesswejded amensi? «Ayɣer ur aɣ-tesswejḍeḍ ara imensi? »

**Deg tcelḥit** imqimen n tuttra i yettusemrasen d wi :

-***Ma*** «d acu» : Ma a diyi-tenint iḍgam? «D acu i diyi-tenniḍ iḍelli? »

-**Manza = mani** «anda»: Manza gma-k? «Anda-t gma-k? »

- ***Mammi=Mammu***«i wanwa»: Mammu turit yat tabret? “ I wanwa i turiḍ tabrat?

**Deg tenfusit** imqimen n tuttra i yettusemrasen d wi, llant talɣiwin timeskilin ilmend n tewsit (mammu, manet), tiyaḍ d tirawsanin: ***Mammu*** « aniwa »; ***manet*** « anita »; ***in mammu*** « i waniwa »; wiɣer «ɣer waniwa”; ***smay*** «s wacu” (Motylinski, 1898 :21)

**3.2.3) Amqim amassaɣ:** Amqim amassaγ, ssawalen-as daγen tasalelt n tmuli (s tefransist ‘‘support de détermination’’). Yebded γef umeskan ***ayen***, iseg d-yekka : ***ayen > ay > a > i***. Deg yiwet n tantala am teqbaylit, nezmer ad naf snat talγiwin ***i*** neγ***ay***. Deg tcawit, deg Waṭlas alemmas (Lmerruk) akked Bissa deg ugafa n Clef, nezmer ad naf ***a***.

*D ilfan* ***i*** *(****ay****) yuγen tamurt.;* ***Ay*** *ijaḥen d wi ik-isaman, wamma aswal ur itteṭṭef aman (taqbaylit) ;*

*D amcic a t-yeččin (Bissa) ;*

Yezmer umqim amassaγ ad yeddukel akked tenzeγt, ad as-yesmeskel tawuri-s i tenzeγt-nni, ad tuγal d amassaγ.

*Terγa taddart ideg luleγ. Ayen iγer d-usiγ, ad t-awiγ. D aclim d ukerfa i s d-kkren.*

**3.2.4) Amqim arbadu**: Amqim arbadu, yezwar yisem-is (d isem-is ay d anamek-is), ur telli deg-s tbadut. Yebḍa γef sin : win n umdan : ***yiwen*** neγ ***ḥedd***, akked win n uγersiw neγ n tγawsa : ***kra***, ***acemma***, ***wara***. D ayen ara d-mlen yimedyaten-a:

***- Yiwen*** *ur asen-iga tilas ! Am wakken* ***acemma*** *ur yeḍri,* deg teqbaylit*;*

*- U deg-s daya n* ***yiğğ*** *niɣ d sen n yibriden “ur tesɛi ala yiwen neɣ sin n yiberdan”, deg tcawit;*

*- Alemma* ***uǧǧen*** *“ula d yiwen”,* deg tenfusit;

Asmeskel i d-yettilin gar tmeslayin akked tantaliwin n tutlayt n tmaziɣt deg taggayt-a n umqim d wa:

* ***Yiwen, yiwet*** deg umur ameqqran n tmeslayin n tantala taqbaylit,
* ***Wiǧǧ/iǧǧ/yiǧǧ/*** ***ijj/ yijj, tict/ ict*** deg umur ameqqran n tmeslayin n usammar n Bgayet deg tantala taqbaylit, tacawit, tarifit,
* ***Yan, yat*** deg tcelḥit;
* ***Yiǧ, hyijt*** deg Bissa (Genevois, 1973 : 66) ;
* ***Uǧǧun*** deg tenfusit (Motylinski, 1898 :34).

**Irbuda-nniḍen :**

* ***Kra*** deg umur ameqqran n tmeslayin n tantala taqbaylit ;
* ***Cra*** deg Qelɛun, taɛemmuct akked Isendal deg usammar n Bgayet, deg tcawit, deg trifit akked tenfusit;
* ***Acemma*** deg umur ameqqran n tmeslayin n tantala taqbaylit ;
* ***Acemmak, drus*** deg umur ameqqran n tmeslayin n usammar n Bgayet n tantala taqbaylit ;
* ***Acemtut, qli*** deg Ijermunen, Ayt Merɛi, Qelɛun deg usammar n Bgayet.

**II) Tasnalɣa n wuddus (anemyag)**

**1)Tabadut d usissen:** Tasnalɣa n wuddus d assaɣ i ila uddus imseɣru d tecraḍ timazzayin-is. Deg wuddus anemyag, d assaɣ n umyag d uwsil asemmad usrid, asemmad arusrid akked tzelɣa n tnila, amek i d-keččmen ɣer umyag: amseḍfer-nsen, asezwer d useǧhed-nsen.

**2) Amseḍfer n tecraḍ n wuddus:** Yemgarad umseḍfer n tecraḍ timazzayin n wuddus anemyag gar tmeslayin n tutlayt n tmaziɣt. Ma nuɣ tanumi, deg teẓri, tuget n yimusnilsen n tutlayt n tmaziɣt, gar-asen: Basset (1952: 33-34) d Nait Zerrad (2001:150) qqarent-d ticraḍ timazzayin n umyag, ama zwarent-as-d, ama ḍefrent-it-id, ttasent-d ilmend n uzenziɣ-a.

|  |
| --- |
| (amyag)+Amqim awsil asemmad arusrid - amqim awsil asemmad usrid - tazelɣa n tnila (+ amyag). |

Deg tilawt n tmeslayin n tutlayt, ad naf ticraḍ-a ttemseḍfarentɣer wuddus anemyag s ***sin n wudmawen:***

2.1) **Amqim awsil asemmad arusrid - amqim awsil asemmad usrid - tazelɣa n tnila**: ama deffir n wuddus anemyag ama sdat-s. D **amseḍfer-a i yellan deg tuget n tmeslayin d tantaliwin n tutlayt n tmaziɣt,** MD:

*- Deffir n umyag (ḍefrent-damyag) : yǝččur yiẓḍi-nni, nǝssǝnsǝr-as-t-id γer ufus-is,****;***

*- Sdat n umyag(zwarent-d amyag) : mi ara yǝččar yiẓḍi-nni, ad as-t-id-nǝssǝnsǝr γer ufus-is.*

2.2) **Amqim awsil asemmad arusrid - tazelɣa n tnila - amqim awsil asemmad usrid**: ama deffir n wuddus anemyag ama sdat-s.

Amseḍfer-a d tulmist n kra n tmeslayin n usammar n Bgayet n tantala taqbaylit, gar-asent : Weqqas, Tizi n Berber, S.Letnin, Leɛlam, Melbu, Ayt Segwal, Tamrijt d Iderginen, Taregragt, Ayt Mbarek, Ait Merɛi, Ijermunen, Qelɛun d Buyman). MD:

*- Deffir n umyag (ḍefrent-damyag) :yewwi-as-d-i(amalay asuf “netta”);;yewwi-yas-d-it (unti asuf “nettat”); yewwi-yas-d-in(amalay asget “nutni”); yewwi-yas-d-int(unti asget “nutenti”)*

*- Sdat n umyag(zwarent-d amyag) :* ***di as-d-i-yawi*** *(amalay asuf “netta”);* ***di as-d-it-yawi*** *(unti asuf “nettat”);* ***di as-d-in-yawi*** *(amalay asget “nutni”);* ***di as-d-int-yawi*** *(unti asget “nutenti”)*

Amseḍfer*-a* mačči d tulmist n tmeslayin n usammar n temdint n Bgayet kan, deg tantala taqbaylit, yettusemras ula deg tmeslayt n Bissa deg ugafa n Clef mi ara zwarent tecraḍ-a uddus amseɣru, d ayen i d*-*yettbanen deg umedya*-*ya: *A hnejmeḍ a d-it-tessiɣeḍ* (Genevois, 1973: 27).

Mi ara t-id-ḍefrent, yettuɣal-d umseḍfer amagnu: amyag-awsil asemmad usrid-tazelɣa n tnila, d ayen i d-yemmal : *Qeṭṭbeɣ-t-id;*

Deg kra n tmeslayin n usammar n temdint n Bgayet gar-asent: S.Letnin, Leɛlam, Melbu, Ayt Segwal, Tamrijt d Iderginen, Taregragt, Ayt Mbarek, Ait Merɛi, Ijermunen, Qelɛun d Buyman, amqim awsil asemmad usrid, udem wis kraḍ (ama d asuf ama d asget) yemgarad gar umalay d wunti.

* *yewwi-as-d-****u****(amalay asuf “netta”);yewwi-yas-d-i(t) (unti asuf “nettat”);*
* *yewwi-yas-d-****un****(amalay asget “nutni”); yewwi-yas-d-****unt****(unti asget “nutenti”)*

3) **Asezwer d usegri n tecraḍ n wuddus:** Deg teẓri, ilmend n Nait Zerrad (2001: 150), ala kuẓ yiferdisen n tjerrumt izemren ad d-yawi ticraḍ timazzayin ɣer sdat n umyag: 1) tazelɣa n wurmir; 2) tazelɣa n tibawt; 3) amassaɣ; 4) tasɣunt.

* Deg tilawt, ɣas ma yella yiwen seg yiferdisen n tjerrumt i d-nebder, yettili-d usegri n umqim awsil asemmad usrid deg kra n tmeslayin n tantala taqbaylit, gar-asent tameslayt n Tmeẓrit (Nait Zerrad, 2004c: 54). MD: *Ad tawiḍ-t [a ţawiṭ-et];*
* Asegri-ya yettili daɣen deg tmeslayin n usammar n Bgayet (Ait Merâi, Aokas, Tizi n Berber, S.El.Tennine, Tamrijt, Melbou et Ait Segoual), deg wudem wis kraḍ kan (asuf akked usget ama d amalay amad unti) :

- Tazelɣa n wurmir “di” : *[ṯimǝqqunin –ǝnn ḏi nqǝrḏǝc- int ḏ ifulaḵ]*

**-Tazelɣa n tibawt “tḥa” :** *[ma yǝlla wmǝṭrǝḥ a(t)ḥa nǝḥwaj-aṯ](asuf); [ma llan imṭǝrḥǝn a(t)ḥa nǝḥwaj-in](asget);*

*- Tazelɣa n tibawt “ul---ula” (deg usget kan ): [ u nǝssǝmlaqa-yin ula ifulaḵ-ǝn]*

**4) Aseǧhed n tecraḍ n wuddus**

Aseǧhed n tzelɣa n tnila d tulmist n tmeslayin n usammar n Bgayet ilan tazelɣa n wurmir d “di”, gar-asent : Buyman; Ayt Merɛi ; Ijermunen ; Taregragt, Ayt Mbarek ; Darguina (Iɣzer Ouftis); Tamrijt; Souk Letnin ; Weqqas akked Tizi n Berber.

*[ḏi ttawit(ttubbǝt)-add-iṯ] (di d-tawit-add-it)* deg tmeslayt n Leɛlam;

*[ḏi d-nawi-yadd-iṯ, ḏ’ aṯ-nɛǝllǝq sǝg yiwǝt llǧiha]* deg tmeslayt n Temrijt;

*[ḏi d-yawi-yi-d ssbaɣ i ṯaduṭ]* deg tmeslayin n Weqqas, Tizi n Berber dS.Letnin.